נתן פרלמן

נתן דוד פרלמן (באנגלית: Nathan David Perlman; 2 באוגוסט 1887 – 29 ביוני 1952) היה עורך דין ופוליטיקאי יהודי-אמריקאי מניו יורק, אשר כיהן כחבר בית הנבחרים של ארצות הברית בין השנים 1920 ל-1927.

ביוגרפיה
נולד בפראושניץ שבקיסרות הגרמנית (פרושיצה  בפולין). ב-1891, בהיותו בן ארבע, היגר לארצות הברית עם אמו, שם התיישבו בניו יורק. לאחר לימודיו בבתי הספר הציבוריים של העיר, למד במכללת העיר ניו יורק ובבית הספר למשפטים באוניברסיטת ניו יורק. פרלמן סיים את לימודי המשפטים ב-1907, הוסמך כעורך דין ב-1909, ועסק בעריכת דין בניו יורק.

בין 1912 ל-1914 כיהן כסגן התובע הכללי המיוחד של ניו יורק , ואחר כך בשנים 1915, 1916 ו-1917 כחבר ב.

בעקבות התפטרותו של פיורלו לה גוארדיה, התמודד פרלמן מטעם המפלגה הרפובליקנית ל וזכה במושב בקונגרס ה-66 , ושוב לקונגרס ה-67 , ה-68  וה-69 . בסך הכל כיהן פרלמן כחבר הקונגרס מ-2 בנובמבר 1920 עד 3 במרץ 1927.

אחרי פרישתו מן הקונגרס חזר לעסוק בעריכת דין. היה ציר באספה המכוננת של מדינת ניו יורק לאישור התיקון ה-21 לחוקת ארצות הברית, ולאחר מכן מונה לשופט עירוני בניו יורק, תפקיד שבו כיהן מ-1 במאי 1935 עד 1 בספטמבר 1936.

כיהודי אמריקאי, חשש פרלמן מהתפשטות הנאציזם לארצות הברית. הוא ביקש לשבש עצרות בניו יורק שאורגנו על ידי הבונד הגרמני-אמריקאי, אך לא מצא אמצעים חוקיים לעשות זאת. כשהוא בוחר להתעלם מהחוק, הדיח פרלמן בשיתוף עם הרב והמנהיג היהודי-רפורמי, סטיבן שמואל וייז, את מאיר לנסקי, דמות מרכזית בעולם הפשע המאורגן האמריקאי, אף הוא יהודי, לתקוף באלימות בצורה מאורגנת את העצרות, באמצעות פושעים יהודים. התקפות אלו נמשכו חודשים ארוכים.

בבחירות במדינת ניו יורק ב-1936 , התמודד מטעם המפלגה הרפובליקנית לתפקיד התובע הכללי של ניו יורק אך הפסיד לתובע המכהן ג'ון ג'. בנט ג'וניור . לאחר מכן מונה לשופט בבית המשפט לדיונים מיוחדים של העיר ניו יורק ב-26 בנובמבר 1936, תפקיד אליו מונה שנית מחדש ב-1 ביולי 1945. בהמשך מונה פרלמן לבית המשפט לערעורים של ניו יורק, בית המשפט הגבוה ביותר במדינה.

פרלמן היה בכיר ב, ובשנת 1945 ייעץ וסייע לשופט בית המשפט העליון של ארצות הברית רוברט ה. ג'קסון, שמונה על ידי הנשיא טרומן לשמש כתובע האמריקאי הראשי להעמדתם לדין של פושעי המלחמה הנאצים.

פרלמן נפטר בבית החולים 'בית ישראל' בניו יורק, ונקבר בבית העלמין מאונט היברון (הר חברון) בקווינס.

לקריאה נוספת
 מייקל בנסון, גנגסטרים נגד נאצים, מאנגלית: דפנה לוי, מטר: היסטוריה, 2024 (פרטים ביוגרפיים בתחילת פרק 5, מעורבותו של פרלמן בפרשה מתוארת לאורך הספר כולו)

קישורים חיצוניים




קטגוריה:יהודים גרמנים
קטגוריה:מהגרים מגרמניה לארצות הברית
קטגוריה:בוגרי בית הספר למשפטים באוניברסיטת ניו יורק
קטגוריה:עורכי דין יהודים אמריקאים
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:יהודים חברי בית הנבחרים של ארצות הברית
קטגוריה:חברי בית המחוקקים המדינתי של ניו יורק
קטגוריה:שופטי בתי המשפט של מדינת ניו יורק
קטגוריה:אישים הקבורים בבית הקברות מאונט היברון
קטגוריה:אמריקאים שנולדו ב-1887
קטגוריה:אמריקאים שנפטרו ב-1952